पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में जैसे-जैसे संक्रमण की गति बढ़ती जा रही है, वैसे-वैसे कोरोना मरीजों में खाने-पीने की समस्या उत्पन्न होने लगी है। ऐसी विकट स्थिति में सिमराही सेवा समिति के बैनर तले सिमराही बाजार के युवाओं ने समस्या से ग्रसित लोगों को राहत दिलाने के लिए सिमराही बाजार में संक्रमित लोगों के लिए नि:शुल्क लंगर की व्यवस्था की है। यह सुविधा संक्रमित लोगों के घर तक पहुंचाया जा रहा है। युवाओं ने बताया कि सिमराही बाजार क्षेत्र में जो भी संक्रमित और उनके परिजनों को खाने-पीने की समस्या उत्पन्न हो रही है, उनके लिए यहां के युवा कृत संकल्पित है। सिमराही सेवा समिति के कार्यकर्ता सह भाजपा नेता सचिन माधोगरिया, उमेश गुप्ता, ब्रिगेडियर प्रणव जायसवाल, ललित जायसवाल, रंजीत आदि एकजुट होकर अभियान में जुटे हैं। लोगों को सोशल मीडिया के माध्यम में आग्रह किया जा रहा है जिस किसी को जरूरत हो, सिमराही सेवा समिति आपके सेवा में तत्पर है। भाजपा नेता सह समाजसेवी सचिन माधोगरिया ने कहा कि यह व्यवस्था कम से कम एक महीने तक जारी रखने का विचार है।
अभियान को बढ़ाने में कई लोग आर्थिक रूप से कर रहे मदद
उसके बाद आगे की स्थिति को देखते हुए बढ़ाया भी जा सकता है। इस नेक काम में सिमराही के गणमान्य लोग भी अपना-अपना सहयोग कर रहे हैं। अब तक इस नेक कार्य में यशवन्त माधोगरिया, नीरज पंसारी, रंजीत यादव एवं विवेक चांद ने आर्थिक सहयोग किया है। मरीजों के घर तक ससमय सेवा पहुंचाने में भाजपा नेता सह समाजसेवी उमेश गुप्ता भी अपनी भागीदार बखूबी निर्वाहन कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn